Se hvilke spillere som er tatt ut i herrelandslagets tropp til kampene mot Portugal, Island og Belgia.

Landslagssjef Per-Mathias Høgmo har tatt ut troppen A-landslagets privatlandskamper Portugal-Norge 29. mai, Norge-Island 1. juni og Belgia-Norge 5. juni.

Iver Fossum, Ulrik Yttergård Jenssen og Alexander Sørloth er blant navnene i troppen.

- Alle de tre er faste på U21-landslaget og fikk blant annet god matching mot Spania og Nederland i mars. Fossum spilte hele den siste kampen for Hannover og fått mye spilletid der. Det er en anvendelig spiller og best i den sentrale midtbaneposisjonen, men kan også spille kant og i tierrollen. Ulrik er en stopper med sterk venstrefot, Det er en ung og spennende spiller, som er veldig god med ball og er en klok spiller. Sørloth har også startet de siste kampene. Det blir tre spennende bekjentskaper vi får der, sier Høgmo.

Se intervju med Høgmo her (saken fortsetter under videoen):

Spillere som Omar Elabdellaoui, Alexander Tettey og Alexander Søderlund er skadet, mens Håvard Nordtveit er sliten og blitt enig med landslagsledelsen om å stå over denne samlingen.

Ytterligere tre spillere blir tatt ut søndag, mens de nevnte U21-spillerne blir med U21-landslaget til Bulgaria.

Høgmo gleder seg til tre tøffe kamper på en uke.

- Det er en nyttig erfaring å møte disse lagene før kvaliken. Det var en fin erfaring før forrige kvalik. Vi vet at alle disse tre blir tøffe kamper, men det gir oss nyttige referanser, sier Høgmo.

Her er de utvalgte spillerne:

Navn Klubb Født Kamper Mål Rune A. Jarstein Hertha Berlin 29.09.84 39 0 André Hansen Rosenborg 17.12.89 3 0 Ørjan Håskjold Nyland Ingolstadt 10.09.90 20 0 Haitam Aleesami IFK Göteborg 31.07.91 5 0 Jo Inge Berget Malmö FF 11.09.90 12 2 Valon Berisha Red Bull Salzburg 07.02.93 18 0 Veton Berisha Greuther Fürth 13.04.94 0 0 Adama Diomande Hull 14.02.90 3 0 Vegard Forren Molde 16.02.88 30 1 Iver Fossum Hannover 96 15.07.96 0 0 Markus Henriksen AZ Alkmaar 25.07.92 24 2 Even Hovland Nürnberg 14.02.89 14 0 Ruben Yttergård Jenssen Kaiserslautern 04.05.88 35 0 Ulrik Yttergård Jenssen Lyon 17.07.96 0 0 Stefan Johansen Celtic 08.01.91 26 2 Joshua King Bournemouth 15.01.92 19 4 Martin Linnes Galatasaray 20.09.91 13 0 Fredrik Midtsjø Rosenborg 11.08.93 1 0 Marcus Pedersen Strømsgodset 08.06.90 9 1 Ole Kristian Selnæs St.Etienne 07.07.94 2 0 Per Ciljan Skjelbred * Hertha Berlin 16.06.87 40 1 Stefan Strandberg Krasnodar 25.07.90 5 0 Jonas Svensson Rosenborg 06.03.93 0 0 Alexander Sørloth Groningen 05.12.95 0 0 Martin Ødegaard Real Madrid 17.12.98 9 0

* Forfall grunnet sykdom

Nye spillere inn 22/5:

Niklas Gunnarsson, Hibernian (kun Portugal-kampen)

Anders Trondsen, Sarpsborg 08 (kun Portugal-kampen)

Ruben Gabrielsen, Molde (kampene mot Island og Belgia)

Ny spiller inn 23/5:

Martin Samuelsen, West Ham